   Fımoz jáne parafımoz Súndetke otyrǵyzylmaǵan erlerde penıstiń ushy «kúpek» ataýymen belgili teri qabyqshamen jabylǵan. Fımoz kezinde kúpektiń tarylýy paıda bolady, ol jynystyq músheniń ushynda tyǵyz tartylyp, qaıtadan ornyna erkin qaıta almaıdy. Fımoz tabıǵı kórinis bolýy múmkin. Mysaly, 4 jasqa deıingi uldarda ádette, kúpekti ysyrý qıyn. Jas adamdarda, erlerde fımoz kóbinese kúpektiń qabynýyna (balanıt) nemese qant dıabeti sekildi basqa aýrýlarǵa baılanysty bolady.

Parafımoz kúpek jynystyq músheniń ushynan tys ysyrylyp, ony qysqanda paıda bolady. Kúpek óziniń bastapqy jaǵdaıyna qaıtpaıdy jáne penıstiń ushyn jappaıdy. Bul isinýdiń, aýyrsynýdyń, penıstiń ushyna qan kelýiniń shektelýine aparýy múmkin. Eger kúpek óziniń tabıǵı ornalasý jaǵdaıyna qaıtpasa, kúrdeli asqynýlar paıda bolýy múmkin.  Mazmuny

















 
Bul degenimiz  ne?

Súndetke otyrǵyzylmaǵan erlerde penıstiń ushy «kúpek» ataýymen belgili teri qabyqshamen jabylǵan. Fımoz kezinde kúpektiń tarylýy paıda bolady, ol jynystyq músheniń ushynda tyǵyz tartylyp, qaıtadan ornyna erkin qaıta almaıdy. Fımoz tabıǵı kórinis bolýy múmkin. Mysaly, 4 jasqa deıingi uldarda ádette, kúpekti ysyrý qıyn. Jas adamdarda, erlerde fımoz kóbinese kúpektiń qabynýyna (balanıt) nemese qant dıabeti sekildi basqa aýrýlarǵa baılanysty bolady.

Parafımoz kúpek jynystyq músheniń ushynan tys ysyrylyp, ony qysqanda paıda bolady. Kúpek óziniń bastapqy jaǵdaıyna qaıtpaıdy jáne penıstiń ushyn jappaıdy. Bul isinýdiń, aýyrsynýdyń, penıstiń ushyna qan kelýiniń shektelýine aparýy múmkin. Eger kúpek óziniń tabıǵı ornalasý jaǵdaıyna qaıtpasa, kúrdeli asqynýlar paıda bolýy múmkin. 

 

Erlerdiń reprodýktıvtik júıesi

 
Sımptomdary

Fımoz, ádette, aýyrsynýsyz ótedi. Degenmen, kúpektiń tarylýynda nesep shyǵarý nemese jynystyq qyzmette qıyndyqtar paıda bolýy múmkin. Sonymen qatar, fımoz kezinde erlerge kúpektiń astyndaǵy terini tazalaý qıynǵa túsedi, bul ınfektsııalardyń paıda bolýyna yqpal etedi.

Parafımoz kúpektiń jáne jynystyq músheniń ushynyń aýyrsynyp, isinýimen sıpattalady. Penıstiń ushyna qan kelýiniń aýyr tejelýi týraly kúńgirt-kúlgin túsine qarap aıtýǵa bolady, bul ádette, shuǵyl medıtsınalyq járdemdi qajet etedi.

 
Dıagnostıka

Dáriger medıtsınalyq qaraý kezinde fımozdy jáne parafımozdy anyqtaı alady.


Aýrýdyń kútiletin uzaqtyǵy

Fımoz kishkentaı balalarda ózdiginshe ótedi, eresekterde fımoz operatsııa jasalǵanǵa deıin nemese ınfektsııa emdelgenge deıin jazylmaıdy.

 
Aldyn alý

Jeke gıgıenany muqııat qadaǵalaý arqyly fımozdyń aldyn alýǵa bolady. Ol úshin shomylý kezinde kúpekti tolyǵymen ysyryp, astyndaǵy terini muqııat tazartý qajet.  

Kúpektiń jynystyq músheden tys ysyrylýynda árdaıym muqııat túrde bastapqy ornalasý jaǵdaıyna qaıtaryp otyrsańyz, parafımozdyń aldyn alýǵa bolady. Parafımoz paıda bolýynda, onyń qaıtalanbaýy úshin naýqastarǵa súndetke otyrǵyzylý usynylady.

 
Emdeý

Fımozdyń sımptomsyz ótýi emdeýdi qajet etpeıdi. Bul ásirese, balalar úshin durys. Eger uldarda fımoz ótpeıtin bolsa, nemese nesep shyǵarýǵa / gıgıenaǵa qatysty máseleler paıda bolsa, gıdrokortızon sekildi emdeıtin jaqpa maılardy qoldaný tıimdi bolýy múmkin.

Jasóspirimder men erlerde aýrýdyń aldyn alý úshin jeke gıgıenany qadaǵalaý jáne ınfektsııalardy ýaqytyly emdeý jetkilikti bolýy múmkin. Qalǵan jaǵdaılarda, turaqty sımptomdardyń bolýynda da túzetý operatsııasyn (súndetke otyrǵyzý) jasaý qajet.

Eger parafımoz kezinde kúpek jynystyq músheden tys ysyrylatyn bolsa, ony qysatyn bolsa, tótenshe jaǵdaı oryn alady, bul kezde shuǵyl medıtsınalyq járdem qajet. Dáriger  shuǵyl túrde kúpekti kesýi nemese súndetke otyrǵyzýdy ótkizýi múmkin.

 
Qashan mamanǵa kóriný qajet

Kelesi jaǵdaılarda dárigerge kórinińiz:

* Kúpekti bastapqy ornalasý jaǵdaıyna ákelýde nemese kúpektiń astyndaǵy terini tazartýda qıyndyq paıda bolady
* Kúpektiń astynda qabyný paıda bolǵan.
* Kúpek jynystyq músheniń ushynan tys ysyrylyp, qalypty jaǵdaıyna qaıtyp kelmeıdi.
 

Boljamy

Kóptegen erlerde fımoz kúrdeli máselege aınalmaıdy, emdeýdi qajet etpeıdi. Degenmen, jaǵdaı ózdiginshe ońalmaıdy.

Joǵaryda atalǵandaı, keıde parafımoz shuǵyl medıtsınalyq járdemdi qajet etedi. Eger shuǵyl medıtsınalyq járdemge júginbeseńiz, jynystyq músheniń ushynyń qaıtymsyz zaqymdanýy oryn alýy múmkin.     