''__Bul ne?__'' __ Reı sındromy__ – 5 jasqa deıingi balalardyń baýyrlarynda maı tininiń jınalyp qalýy men mıdyń isinýimen júretin óte sırek kezdesetin buzylys. Bul sındrom tumaý jáne jelsheshek sııaqty vırýstyq ınfektsııany ótkergennen keıin paıda bolady. Shamasy, aspırındi qabyldaý osy sındromnyń bolýyn edáýir arttyrady, sondyqtan ''__20 jasqa deıingi jastarǵa ınfektsııa kezinde aspırın qoldanbaý kerek__''. Tek qana dáriger ruqsatymen ǵana qabyldaǵany durys bolady.

Reı sındromynyń ''__sebebi__'' áli belgisiz, biraq ol mıdaǵy zat almasýǵa qatysatyn mıtohondrıı jasýshasyn vırýspen zaqymdaý arqyly bolady dep esepteledi. Reı sındromynyń belgilerine qusý, álsizdik, uıqyshyldyq, este saqtaýdyń joǵalýy,estiń adasýy jáne komaǵa túsý jatady.

''__Emdeý.__'' Emdeýge arnalǵan naqty hattamalar bolmaǵanmen, bul jaǵdaıda antıbıotıkterdi, ınsýlındi, kortıkosteroıdtardy, glıýkozany, zár aıdaǵysh dárilerdi jáne t.b qoldanady. 70% naýqastarda jaǵdaıy qalpyna keledi, keıbireýlerinde mıdyń zaqymdalýy ómir boıyna qalady.


__Tegter: __

Reı sındromy
aspırın
balalar
mıdyń isinýi
Reı sındromyn emdeý
antıbıotıkter
kortıkosteroıdtar
ınsýlın