__Sary aýrý__ – túrli aýrýlardyń sımptomy: silemeı qabyqtyń, kózdiń aǵynyń jáne teriniń sarǵaıýy, olarda sary pıgmenttiń jınaqtalýyna baılanysty. 

''__Patofızıologııa__''

·         Sary aýrýdyń barlyq túrleriniń bir ortaq belgisi bar - gıperbılırýbınemııa, oǵan teriniń túsiniń aıqyndyǵy táýeldi: ashyq-lımondy reńkten qyzǵylt-sary jáne jasyldaý nemese záıtún-sary túske deıin.

·         Teri men kózdiń aǵynyń sarǵaıýy bılırýbınniń mólsheri 26 mmol/l-den asqanda bastalady.

·         Teriniń pıgmentke qanyǵýyna ýaqyt qajet: jalpy ót tútigin tájirıbelik baılaýda gıperbılırýbınemııa 24 saǵattan keıin artady, al teri 5-8 kúnnen keıin ǵana sarǵaıady.

·         Bılırýbın Nb buzylysty erıtrotsıtterdiń ydyraýynda túziledi. Aldymen, aqýyzdy dene  - globın jáne temir quramdas gematın paıda bolady. Sońǵydan, temirdi bólý jáne gıdroksıldi topty qosý arqyly bılırýbın paıda bolady (onyń tikeleı emes fraktsııasy). 

·         Tikeleı emes bılırýbınniń túzilýi retıkýloendotelıaldyq júıede ótedi (kók baýyr, súıek kemigi, t.b.).

·         Baýyr jasýshalary  tikeleı emes bılırýbındi glıýkýrondy qyshqyldarmen biriktiredi. Bul kezde túziletin bılırýbınniń tikeleı  fraktsııasy keıinnen ótpen birge bólinip shyǵady.

·         Saý adamdarda qan sarysýynyń bılırýbıni negizinen, 20 mkmol/l aspaıtyn tikeleı emes fraktsııamen beriledi, al tikeleı bılırýbın az mólsherde bolady.

·         Eger baýyr saý bolsa, jáne ót joldary ótimdi bolsa, qanda artyq jınalatyn bılırýbın (mysaly, erıtrotsıtterdiń kóp ydyraýynda) baýyr arqyly ishekke ótýmen joıylady.

·         Ót joldarynyń bitelýinde nemese baýyrdyń zaqymdanýynda bılırýbın neseppen shyǵa bastaıdy jáne nesepti syra túsine boıaıdy, bul kezde nájis te tússizdenedi.

·         Sebebine táýelsiz, sary aýrý barlyq aǵzalardyń zaqymdanýyna aparady, ásirese, baýyr men búırektiń. 