   Bakterıaldyq vagınoz Bakterıaldyq vagınoz (BV) - qynaptyq ınfektsııalardyń biri. Qalypty jaǵdaıda qynapta densaýlyq úshin paıdaly bakterııalarmen qatar zııandylary da mekendeıdi. Bakterıaldyq vagınoz t osy qatynastyń buzylýynda jáne zııandy bakterııalardyń mólsheriniń ulǵaıýynda paıda bolady.

Mundaı úılesimsizdiktiń sebepteri anyq bola bermeıdi. Bakterıaldyq vagınoz barlyq jastaǵy áıelder men qyzdarda paıda bolatyn, keń taralǵan aýrý. Mazmuny

















 
Jalpy aqparat

Bakterıaldyq vagınoz (BV) - qynaptyq ınfektsııalardyń biri. Qalypty jaǵdaıda qynapta densaýlyq úshin paıdaly bakterııalarmen qatar zııandylary da mekendeıdi. Bakterıaldyq vagınoz t osy qatynastyń buzylýynda jáne zııandy bakterııalardyń mólsheriniń ulǵaıýynda paıda bolady.

Mundaı úılesimsizdiktiń sebepteri anyq bola bermeıdi. Bakterıaldyq vagınoz barlyq jastaǵy áıelder men qyzdarda paıda bolatyn, keń taralǵan aýrý.

 
Sımptomdary

Bakterıaldyq vagınozdyń sımptomdary:

* Qynaptan bólinetin aq nemese sur tústi, jaǵymsyz ıisti bólindiler
* Neseptiń shyǵý kezindegi ashytý, kúıdirý sezimi
* Qynaptyń ishindegi jáne syrtyndaǵy qyshý
 
Keıde aýrýdyń sımptomdary bolmaıdy.


Dıagnostıka

Bakterıaldyq vagınozdy anyqtaý úshin dáriger gınekologııalyq tekserý júrgizýi qajet. Sondyqtan, dárigerge kórinýge deıin 24 saǵat buryn tampondar qoldanbańyz jáne jynystyq qatynasqa túspeńiz.

Arqańyzǵa jatyp, aıaǵyńyzdy arnaıy salǵyshqa ornalastyrý usynylady.
Dáriger qynapqa aına atalatyn aspapty engizedi. Aınalar azdap ashylyp, qynapqa kiretin joldy ashady, osylaısha dárigerge qynaptyń qabyrǵasyn qaraýdy jeńildetýge jáne zararsyz maqta tamponnyń kómegimen bólindiniń (juǵyndy) úlgisin alýǵa jaǵdaı jasalady.
Bólindilerdiń úlgisi mıkroskoptyń astynda ınfektsııa belgisi bolýyna tekseriledi.
 

Emdeý

Sizde bakterıaldyq vagınoz anyqtalsa, dáriger taǵaıyndaıdy:

* Ishýge arnalǵan tabletkalardaǵy antıbıotıkter
* Quramynda antıbıotık bar qynaptyq jaqpa maılar 
 
Dárini dárigerdiń taǵaıyndaýyna sáıkes, dál qabyldaıtyndyǵyńyzǵa kóz jetkizińiz jáne japsyrmasyndaǵy nusqaýlyqty qadaǵalańyz. Keıbir dárilermen qatar alkogoldi tutyný asqazannyń buzylysyn, asqazannyń qatty túıilýin týyndatýy nemese jaǵdaıyńyzdy nasharlatýy múmkin. Dárilik preparattardy qabyldaýdy ótkizip almańyz jáne úzbeńiz, sebebi, ınfektsııa qaıtalanýy múmkin.    

Bakterıaldyq vagınoz jynystyq qatynastaǵy seriktesterge – erlerge berilmeıdi. Biraq, eger seriktesińiz áıel bolsa, ol juqtyrýy múmkin. Oǵan da bakterıaldyq vagınozdy emdeý kýrsyn ótkizý qajet bolýy múmkin.


Ózine kútim jasaý jáne sımptomdardy jeńildetý boıynsha keńester

Qynaptyń titirkenýin jeńildetý úshin:

* Ystyq nemese gıdromassajdyq vannalardy qabyldamańyz.
* Qynapty jáne aınalshyqty jumsaq, ıissiz sabynmen jýyńyz.
* Muqııat shaıynǵannan keıin jynystyq múshelerdiń aýmaǵyn qurǵatyp súrtińiz. 
* Iissiz tampondar men tósemshelerdi qoldanyńyz.
* Keńdeý kıim jáne maqta matadan jasalǵan ishkıim kıińiz. Kolgotkı kımeýge tyrysyńyz.
* Týaletten keıin aldynan artyna qaraı súrtinińiz.
 

Bakterıaldyq vagınozdyń aldyn alý

Kelesi keńesterdi qadaǵalaý arqyly bakterıaldyq vagınozdyń taralýynyń aldyn alýǵa kómektese alasyz:

* Jynystyq qatynasqa túspeńiz
* Jynystyq qatynastaǵy seriktesterińizdiń sanyn shekteńiz.
* Jynystyq qatynas kezinde árdaıym prezervatıv qoldanyńyz.
* Búrkip shaıynbańyz. Búrký arqyly shaıynǵan kezde qynaptan ınfektsııadan qorǵaıtyn paıdaly bakterııalar joıylyp ketedi.
 

Qashan dárigerge kóriný qajet

Kelesi jaǵdaılarda dárigerge kórinińiz:

* Sımptomdardyń jaqsarýy baıqalmaıdy
* Jambas qýysynda aýyrsyný nemese qyzba paıda bolsa
 

Sınonımderi

Telimdi emes vagınıt.    