   Lımfadenıt Lımfadenıt – lımfalyq túıinderdiń ınfektsııasy (lımfa bezderiniń). Ol keıbir bakterıaldyq ınfektsııalardyń jıi asqynýy.  Mazmuny 





















 
Jalpy aqparat

Lımfadenıt – lımfalyq túıinderdiń ınfektsııasy (lımfa bezderiniń). Ol keıbir bakterıaldyq ınfektsııalardyń jıi asqynýy. 




Sebepteri

Lımfa júıesi – lımfa túıinderiniń, lımfa atalatyn suıyqtyqty óndiretin jáne tinderden qanǵa tasymaldaıtyn, tútikterdiń, tamyrlar men aǵzalardyń júıesi.

Lımfa bezderi nemese túıinderi lımfany súzetin shaǵyn qurylymdar. Lımfa túıinderinde ınfektsııamen kúresetin leıkotsıtterdiń úlken mólsheri bolady.

Lımfadenıt - lımfa túıinderiniń bakterııalarǵa, vırýstarǵa jáne zeńderge jaýapty serpinindegi ulǵaıýymen kórinis beredi (qabyný isinýi). Ádette, qabyný tusyna jaqyn lımfa túıinderi ulǵaıady.

Lımfadenıt teri ınfektsııasynan nemese streptokokk, stafılokokk sekildi bakterııalardan týyndaıtyn ınfektsııalardyń basqa túrlerinen  keıin paıda bolýy múmkin. Keıbir jaǵdaıda lımfadenıttiń sebebi - týberkýlez nemese mysyq tyrnaýy aýrýy (bartonella) sekildi sırek  ınfektsııalar bolýy múmkin.

 
Sımptomdary

• Lımfa túıinderiniń ústindegi teriniń qyzarýy jáne aýyrsynýy

• Lımfa túıinderiniń ulǵaıýy, aýyrsynýy, shıryǵýy jáne qataıýy.

Lımfa túıinderi qabynǵanda nemese abstsess qalyptasqanda jumsaq bolýy múmkin.

 
Dıagnostıka

Dáriger lımfa túıinderin tekserip, lımfadenıttiń sebebin anyqtaıdy (ulǵaıǵan lımfa túıinderiniń qasynda jara nemese ınfektsııa bolýyn).

Lımfa túıininiń ishindegisin bakterııaǵa sebý jáne bıopsııa qabynýdyń sebebin anyqtaıdy. Qandy sebý arqyly tekserý ınfektsııanyń qan aǵymyna taralýyn anyqtaýy múmkin.   

 
Emdeý

Lımfadenıt birneshe saǵat ishinde damýy múmkin. Emdeýdi shuǵyl túrde bastaý qajet.

Emdeýge kiredi:

• Antıbıotıkter, ınfektsııamen kúres úshin

• Analgetıkter (aýyrsynýdy basatyn), aýyrsynýdy azaıtý úshin

• qabynýǵa qarsy preparattar, qabynýdyń belgilerin azaıtý úshin

• sýyq komprester, qabyný men azaıtýdy azaıtý úshin.

Abstsess bolǵanda oǵan hıýrgııalyq aralasý qajet bolýy múmkin.

 
Aýrýdyń boljamy

Ýaqytyly antıbıotıkpen emdeý ádette, tolyq saýyǵýǵa aparady. Isiný birneshe aptada nemese aıda ótedi.  

 
Múmkin asqynýlary

• abstsestiń qalyptasýy

• Tsellıýlıt (teri ınfektsııasy)

• jaryqtar (týberkýlezden bolatyn lımfadenıtte)

• Sepsıs (qannyń zararlanýy)

 
Qashan dárigerge kóriný qajet

Lımfadenıttiń sımptomdarynda dárigerge kórinińiz.

 
Aldyn alý

Salaýatty ómir salty, gıgıenany saqtaý – kez kelgen ınfektsııanyń aldyn alýdyń negizi.

 
Sınonımdary

Lımfa  túıinderiniń ınfektsııasy;  lımfa bezderiniń ınfektsııasy; shoǵyrlanǵan lımfadenopatııa.    