''__Bul ne?__'' __Maskúnemdik__ – adamǵa fızıkalyq pen psıhologııalyq zııan keltiretin dárejede alkogoldi ishimdikterdi kúndelikti jáne turaqty túrde qoldaný. Maskúnemdiktiń tujyrymdamasy retinde adamnyń alkogoldik ishimdikterdi qoldanǵannan keıin óz-ózin baqylaýǵa qaýqarsyz bolatyndyǵyn, ishimdikke táýeldi adam retinde sıpattalýyn aıtamyz.

''__Maskúnemdik qalaı týyndaıdy?__'' Ádette úıde (janjal, urys-keris, aıqaı), jumysta (tártiptiń nasharlaýy jáne jumysqa degen qabilettiń tómendeýi) nemese zań buzýshylyqqa (mas kúıinde kólik júrgizýge baılanysty tutqyndalýy) qatysty problemalar týyndaıdy. Sonymen qatar densaýlyqqa qatysty (qan qysymynyń kóterilýi; as qorytý júıesiniń, kóp jaǵdaıda baýyrdyń zaqymdalýy) problemalary paıda bolady.

Alkogoldik ishimdikterdi ishý (alkogoldi asyra paıdalaný) boıynsha problemasy bar adamdar men ishimdikke táýeldiler arasynda aıyrmashylyqtar bolady.  Alkogoldi asyra paıdalaný  men maskúnemdiktiń belgileri kúrdeli keledi jáne óz betinen fızıkalyq, áleýmettik pen emotsııalyq aspektilerdi qamtıdy. Alkogoldik táýeldilikte adam ishimdikti kúndelikti qoldanbaıdy, biraq bir bastap ishkende kóp mólsherde ishedi. Ishýdi doǵarǵan soń olarda táýeldilik sındromy paıda bolady. 

''__Emdeý.__'' Maskúnemdik – bul uzaqqa sozylatyn aýrý, kóbinese densaýlyqqa, emotsııalyq, áleýmettik jáne minez-qulyq problemalaryna ákeledi.Eger alkogolge degen táýeldilikti ýaqytyly emdemese, onda alkogoldiń psıhıkaǵa, júrekke, baýyrǵa jáne basqa da múshelerge áser etýine baılanysty ólimge ákelýi múmkin. Maskúnemdikten tolyq emdelý múmkin emes, biraq onymen kúresýge bolady.

Maskúnemdikti emdeý ádisine baılanysty ár túrli úsh kategorııaǵa bólýge bolady: fızıologııalyq, psıhologııalyq jáne áleýmettik. Maskúnemdikti emdeýdiń bir tásili bolyp alkogoldi ónimderdi qoldanǵan kezinde aýyr janama áser etetin hımııalyq zattardy paıdalaný bolyp tabylady. Ondaı zattarǵa dısýlfıram, kaltsıı tsıanamıdi jáne t.b. jatady. Bul zattar alkogoldi qoldanǵan kezde adamda qyzba, júrektiń aınýy, qan qysymynyń tómendeýi, júrektiń qatty soǵýy jáne qorqynysh sezimin týdyrady. Bul óz kezeginde naýqastardyń ishimdikti ishýden bas tartýyna ákep soqtyrady. 

''__Anonımdi maskúnemder baǵdarlamasy.__''
 
Maskúnemder psıhotreapııasy kóptegen ádisterden quralady,sonyń ishinde eń tıimdisi naýqastardy toppen qoldaný bolyp tabylady.  syǵan baılanysty Batysta anonımdi maskúnemder baǵdarlamalary keńinen taralǵan, ol jerde qatysýshylar top bolyp jınalyp, ózderiniń problemalarymen bólisedi jáne maskúnemdikke qalaı jetkenderin sóz etip, osy qıyndyqtan birigip ótýge degen joldy kórsetýlerin suraıdy. Qazirgi kezde anonımdi maskúnemder baǵdarlamasy álemdik ádiske aınaldy. Anonımdi maskúnemder toptary álemniń barlyq memleketterinde qurylǵan, olar maskúnemdikten arylýǵa septik etetin 12 dinı emes maqsattar men rýhanı kúsh tujyrymdamasyn ustanady.


__Tegter: __

maskúnemdik
maskúnemdikti emdeý
maskúnemdiktegi asqynýlar
maskúnemdiktiń satysy
maskúnemdik kezindegi psıhoterapııa 
áıelderdiń maskúnemdigi
ishimdik, alkogol
táýeldilik
abstınetti sındrom
sozylmaly maskúnemdik