   Larıngıt Larıngıt – kómeıdiń isinýi jáne titirkenýi (qabynýy). Larıngıt ádette, daýystyń qarlyǵýymen nemese daýysty joǵaltýmen qosarlanady. Mazmuny



















 
Jalpy aqparat

Larıngıt – kómeıdiń isinýi jáne titirkenýi (qabynýy). Larıngıt ádette, daýystyń qarlyǵýymen nemese daýysty joǵaltýmen qosarlanady.


Sebepteri
 


Kómeıdiń (tamaqtyń) qurylysyna óńesh, keńirdek, kómekeı qaqpashyǵy jáne badamshabez kiredi.

Kómeı keńirdektiń ústindegi tynys alý joldarynyń joǵarǵy bóliginde ornalasqan. Daýys baılamdary kómeıdiń quramdas bóligi. Eger daýys baılamdary qabynsa nemese juqpalansa, olar isinedi. Bul daýystyń qarlyǵýyna aparýy múmkin. Keıde daýys baılamdary tynys joldaryna aýa aǵynyn jabýy múmkin. 

Larıngıttiń jıi sebebi - sýyq tııý nemese tumaýdan bolǵan ınfektsııa. Ol kelesi jaǵdaılarman sharttalýy múmkin:

* Allergııa

* Bakterıaldyq ınfektsııa

* Bronhıt

* Gastroezofagealdyq reflıýks aýrýy (GERB)

* Jaraqat

* Titirkendirgishter jáne hımııalyq zattekter

* Pnevmonııa

Larıngıt kóbinese, joǵary tynys alý joldarynyń ınfektsııasymen birge paıda bolady.

Balalarda kezdesetin larıngıttiń túrleri tynys alý joldarynyń qaterli –ólim-jitimdi bitelýine aparýy múmkin. Oǵan jatatandar:

* qyspaq

* Epıglottıt (kómekeı qaqpashyǵynyń qabynýy)

 
Sımptomdary

* Qyzba  

* Daýystyń qarlyǵýy

* Moıyndaǵy lımfa túıinderiniń ulǵaıýy

 
Dıagnostıka

Medıtsınalyq tekserý kezinde respıratorlyq ınfektsııadan bolatyn daýystyń qarlyǵýy anyqtalýy múmkin.

Bir aı boıy daýysy qarlyqqan naýqastar (ásirese, temeki shegýshiler) LOR-dárigerge (otolarıngologqa) kómeıdi jáne joǵarǵy tynys alý joldaryn tekserý úshin kórinýi qajet.

 
Emdeý

Larıngıt vırýstan bolǵandyqtan, antıbıotıkter kómektespeıdi. Emdeýshi dáriger aýrýdy emdeý ádisi týraly sheshim qabyldaıdy.

Daýysqa demalys berý daýys baılamdarynyń qabynýyn azaıtýǵa kómektesedi. Ylǵaldandyrǵyshtar larıngıtte bolatyn kúıdirý sezimin basýǵa kómektesedi. Isinýge qarsy jáne aýyrsynýdy basatyn dárilik preparattar joǵarǵy tynys alý joldary ınfektsııasynyń sımptomdaryn jeńildetedi.  

 
Boljamy

Kúrdeli sebepteri bolmaıtyn larıngıt, kóbinese, ózdiginshe ótedi.

 
Múmkin asqynýlary

Sırek jaǵdaıda aýyr tynys alý jetkiliksizdigi damýy múmkin, mundaıda shuǵyl medıtsınalyq járdem qajet.

 
Qashan dárigerge kóriný qajet

Dárigerge kelesi jaǵdaılarda kórinińiz:

* Tisi shyqpaǵan kishkentaı sábıde tynys alýdyń qıyndaýy jáne jutýdyń buzylysy, silekeı aǵýy baıqalady
* 3 aılyqtan kishi balada daýysynyń qarlyǵýy baıqalady
* Qarlyǵý sábıde – 1 aptadan artyq, eresekte – 2 aptadan artyq bolsa.


Aldyn alý

* Sýyq tııý jáne tumaý maýsymynda joǵarǵy tynys alý joldarynyń ınfektsııasyna shaldyqqan adamdardan alshaq júrińiz

* Qoldy jıi jýyńyz

* Daýysqa júkteme túsirmeńiz

Temeki shegýdi qoıý qarlyǵýǵa aparatyn bastyń, moıynnyń nemese ókpeniń isikteriniń paıda bolýynyń aldyn alýǵa kómektesýi múmkin.    