__Vaskýlıt__ – bul qan tamyrlary qabyrǵasynyń qabynýy. Atalmysh qabyný qan tamyrlary qabyrǵasyn taryltyp, olardy zaqymdaýy múmkin. Óz kezeginde ol bórtpe, álsizdik, túısik ózgeristerin jáne de ózge sımptomdardy týyndatady.

Vaskýlıt kóptegen __sebepterden__, sonyń ishinde allergııalyq reaktsııalar men teri týberkýlezi sııaqty aýrýlardyń áserinen bolady.

Qan tamyrlarynan qan ketý áserinen teri ústinde kógerýler men qandy daqtar qalyptasady. Vaskýlıt tinder men múshelerdiń qanmen qamtamasyz etilýin tómendetip, tromb túzilýin týdyrady, sondaı-aq tinderdiń zaqymdanýy men múshelerdiń qyzmetteriniń nasharlaýyna ákeledi.

Vaskýlıttiń emi paıda bolǵan sebepterine baılanysty, keı jaǵdaıda óz betinen jazylyp ketedi. Emdeý barysynda kortıkoıdtar sekildi qabynýǵa qarsy preparattar qoldanylady.
 

__Tegter:__
 
Vaskýlıt
Tamyr qabyrǵalarynyń qabynýy
