Anamed.kz жобасы қазақ тіліндегі медициналық вики энциклопедиясы болып табылады. Аталмыш жоба С.Ж. Асфендияров атындағы Қазақ ұлттық медицина университетінің студенттерімен бірге краудсорсинг негізінде және Профилактикалық медицина академиясы қолдауымен құрылған. 

Жоба анықтамалық ақпаратты алуда жалпы халыққа қазақ тілінде тегін онлайн-медициналық ақпараттын алу мүмкіндігін беріп, осыған қатысты проблемаларды шешуде оң септігін береді. Бұл сайт аурулар бойынша қысқаша ақпаратты, кеңестерді, шолу мақалаларын, клиникалық белгілер мен медициналық суреттерді қамтиды. Вики медициналық білім иегерлеріне медициналық мақалаларды редакциялауға және енгізуге толықтай рұқсат етеді.
	
__Жобаның мақсаты__
Жалпы жұртшылыққа медициналық ақпаратты қазақ тілінде сенімді және қолжетімді қамтамасыз ету.
	
Бұл веб-сайтта қолданушылар, ерікті редакторлар ақпараттармен танысып, қателер табылған жағдайда бұл жайлы хабар бере алады. Сондай-ақ медициналық тақырыптағы бейнематериалдар мен суреттерді, мақалаларды редакциялауға және енгізуге де болады. Бірақ, өзгертілген немесе енгізілген ақпараттар Бас редакторлардың  растауынан соң ғана жарияланады. Барлық ерікті редакторлар жарияланымдардағы мақалаларды редакциялау  мен енгізу  рұқсатын алу үшін өздерінің медициналық білімін растаулары тиіс.
	
Біздің сайт медициналық вики ретінде қызмет етеді және қазақ тілінде сөйлейтін қоғамға арналған заманауи қосымша медициналық ақпарат көзі болып табылады