   Balanıt Balanıt – bul kúpektiń jáne jynystyq músheniń ushynyń qabynýy. Mazmuny





















 

Jalpy aqparat

Balanıt – bul kúpektiń jáne jynystyq músheniń ushynyń qabynýy.  



Erlerdiń reprodýktıvtik júıesine jynystyq múshe, uma, uryqtyq tútikter jáne qýyq asty bezi jatady.


Sebepteri

Balanıt, kóbinese, súndetke otyrǵyzylmaǵan erlerdiń jeke gıgıena erejelerin oryndamaýynyń saldarynan bolady.

 Aýrýdyń paıda bolýynyń basqa da kelesideı sebepteri bar:

* Reaktıvti artrıt  nemese atrofııalyq jáne qyrma temiretki
* Infektsııalar
* Qurǵatatyn sabyndy qoldaný
* Shomylǵannan keıin sabynnyń kóbiginiń durys shaıylmaýy
* Baqylaýǵa alynbaǵan dıabet
 

Sımptomdary

* Kúpektiń nemese jynystyq músheniń qyzarýy
* Jynystyq músheniń ushyndaǵy basqa bóritkender
* Jynystyq músheden sasyq ıisti bólindiler shyǵýy
* Kúpektiń jáne jynystyq músheniń aýyrsynýy
 

Dıagnostıka

Dáriger balonıtti medıtsınalyq tekseristiń negizinde ǵana anyqtaıdy. Degenmen, teride vırýstardyń, zeńder men bakterııalardyń bolýyn da tekserý qajet bolýy múmkin. Sondaı-aq, teriniń bıopsııasy da ótkizilýi qajet. 

 
Emdeý

Emdeýdiń ádisin tańdaý balanıttiń sebebine baılanysty.

Bakterıaldyq balanıtte  tabletka nemese jaqpaı maı túrindegi antıbıotıkter taǵaıyndalady.
Teri aýrýlary kezinde paıda bolatyn balanıtte steroıdtyq jaqpa maılar kómektesedi.
Zeńdik balanıtte zeńderge qarsy jaqpa maılar taǵaıyndalady.
 

Aýyr jaǵdaılarda súndetke otyrǵyzý - ońtaıly sheshim. Eger tazartý úshin kúpekti sozyp tartý múmkin bolmasa, naýqasty súndetke otyrǵyzý qajettigi týyndaıdy.

 
Boljamy

Kópshilik jaǵdaılarda, balanıtti jaqpa maılarmen jáne gıgıenany muqııat qadaǵalaý arqyly emdeýge bolady. Ádette, hırýrgııalyq emdeý qajet bolmaıdy.

 
Múmkin asqynýlary

Uzaq ýaqyt boıy qabynýdyń saldarynan týyndaıdy:

* Tyrtyqtaný tininiń qalyptasýy jáne jynystyq músheniń sańylaýynyń tarylýy 
* Kúpekti  ysyryp, penıstiń ushyn ashýdyń qıyndaýy (fımoz)
* Kúpekti jynystyq músheniń ushyna qaraı tartýdyń qıyndaýy (parafımoz)
* Penıstiń ushynyń qanmen qamtamasyz etilýiniń buzylysy
* Jynystyq músheniń qaterli isiginiń damý qaýpiniń artýy
 

Qashan dárigerge kóriný qajet

Balanıttiń qandaı da bir sımptomdary bolsa, onyń ishinde, kúpektiń isinýi nemese aýyrsynýy bolsa, dárigerge kóriný qajet.


Aldyn alý

Jeke gıgıenany qadaǵalaý balanıttiń kópshilik jaǵdaılarynyń aldyn alýǵa kómektesedi. Shomylǵan kezde kúpekti tartyp, astyndaǵy aýmaqty tazartý qajet.


Sınonımdary

Balanopostıt    