__Bul ne? Anafılaksııa __–adam ómirine qaýip tóndiretin jáne búkil organızmdi zaqymdaıtyn aýyr allergııalyq reaktsııa. Ol aǵzaǵa belgili bir allergen áser etken sátten birneshe sekýndta nemese mınýtta damýy múmkin. Anafılaksııa da astma sııaqty tez paıda bolatyn allergııalyq serpinge jatady. Ekeýiniń aıyrmasy:  astma tek tynys alý joldaryn zaqymdaıdy, al,  anafılaktsııa  búkil organızmge taralatyn allergııalyq serpin.  

Anafılaktsııanyń sımptomdary:
•	Qyshyný 
•	Teride qyzyl bórtpelerdiń shyǵýy
•	Tynys alýdyń qıyndaýy
•	Belgili bir jerdiń nemese jalpy deneniń isinýi. Eger de erin, til, aýyz qýysy, jutqynshaq jaqtar isise, onda ol qaýipti, sebebi  odan adam tunshyǵýy múmkin.
•	Ishtiń qurysýy.
•	Qan qysymynyń tómendeýi, eseńgireý nemese esten taný. 

Adamǵa allergen áser etkennen keıin, sımptomdar neǵurlym tez damysa, solǵurlym anafılaktsııalyq serpin aýyr bolady. Anafılaktsııalyq reaktsııa – allergenmen alǵash janasqanda da, odan keıin janasqan kezde de nemese qaıtalap janasa bergende de damýy múmkin. Bul jerde allergenderdiń sany mańyzdy emes, olar az mólsherde bolsa da allergııalyq serpin damı beredi.

__Emdelýi:__ Anafılaktsııalyq serpin –  adam ómirine qaýipti, nemese, aýyr jaǵdaıǵa aparýy múmkin. Anafılaktsııalyq serpin bolǵanda árqashan jedel-járdem kómegi qajet. Em alǵashqy mınýttan-aq  júrgizilýi kerek jáne tez arada myna dárilerdi engizý kerek: adrenalın, antıgıstamındik preparattar,bronh keńeıtkishter, ınfýzııalyq suıyqtyqtar.

__Tegter:__ 
Anafılaktsııalyq shok
allergııa
shok
prednızolon
adrenalın
Isik
