   Bakterıaldyq konıýnktıvıt Konıýnktıvıt – bul qabaqtyń ishiniń silemeı qabatynyń (konıýnktıvanyń) qabynýy (isinýi) nemese ınfektsııasy. Mazmuny






















Jalpy aqparat

Konıýnktıvıt – bul qabaqtyń ishiniń silemeı qabatynyń (konıýnktıvanyń) qabynýy (isinýi) nemese ınfektsııasy.




Sebepteri

Konıýnktıva bakterııalardyń jáne basqa titirkendirgishterdiń áreketine ushyraıdy. Kóz jasy bakterııalardy shaıyp, konıýnktıvany qorǵaýǵa kómektesedi. Sondaı-aq, kóz jasynda aqýyzdar jáne bakterııalardy joıatyn antıdeneler bolady.

Konıýnktıvıttiń paıda bolýynyń kóptegen sebepteri bar. Vırýstar asa keń taralǵan sebebin quraıdy. Vırýstyq  konıýnktıvıtti «qyzǵylt kóz» dep te ataıdy. «Qyzǵylt kóz» balalardyń arasynda jeńil taraýy múmkin.

Basqa sebepteri:

*  Allergııa (allergııalyq konıýnktıvıt)
* Bakterııalar
* Keıbir basqa aýrýlar
* Hımııalyq áser etý
* Hlamıdııalar
* Zeńder
* Parazıtter (sırek)

Kontaktilik lınzalardy qoldaný (ásirese, uzaq ýaqyt boıy qoldanýǵa arnalǵan lınzalar)
Jańa týǵan sábıler bosaný joldarynda bakterııalarmen juqpalanýy múmkin. Bul jaǵdaı jańa týǵan sábılerdiń oftalmııasy atalady, kórýdi saqtaý úshin bul dereý emdelýi tıis.

 
Sımptomdary

* Kórýdiń buldyraýy
* Naýqastyń kózinde túnde paıda bolatyn qabyrshaqtar
* Kózdiń aýyrsynýy
* Kózde qum bolýyn seziný
* Kóz jasy aǵýynyń kúsheıýi
* Kózdiń qyshýy
* Kózdiń qyzarýy
* Jaryqqa sezimtaldyq
 

Dıagnostıka

* Kózdi zertteý
* Taldaý úshin konıýnktıvadan qyryndy alý
 

Emdeý

Konıýnktıvıtti emdeý sebebine baılanysty.

Allergııalyq konıýnktıvıt allergııany emdeý kezinde jazylyp ketýi múmkin.  Allergııany týyndatqan sebebimen qatynas joıylsa, óz betinshe jazylyp ketýi múmkin. Sýyq kompress qoıý allergııalyq konıýnktıvıtti basýǵa kómektesýi múmkin.

Antıbıotıkpen emdeý, kóbinese, kóz tamshylary, bakterıaldyq konıýnktıvıtte tıimdi.

Vırýstyq konıýnktıvıt óz betinshe ótedi.

Kóptegen dárigerler «qyzǵylt kóz» kezinde  bakterıaldyq konıýnktıvıttiń aldyn alý úshin jeńil  antıbakterıaldyq kóz tamshylaryn taǵaıyndaıdy.

Siz vırýstyq nemese bakterıaldyq konıýnktıvıt kezinde jyly kompress qoldaný arqyly jaısyzdyqty basa alasyz (kózge jabyq kúıinde jyly sýǵa malynǵan matany basý qajet).

 
Boljamy

Emdeý saldary, ádette, sátti boljamdy.

 
Múmkin asqynýlary

Saqtyq sharalaryn qadaǵalmaıtyn bolsańyz, aýrýdy úıde nemese mektepte qaıtadan juqtyrýyńyz múmkin.

 
Qashan dárigerge kóriný qajet

Sımptomdary 3 nemese 4 kúnnen artyq sozylsa, emdeýshi dárigerińizge kórinińiz.

 
Boljamy

Muqııat gıgıena konıýnktıvıttiń taralýynyń aldyn alýǵa kómektesedi:

* Jastyqtyń tysyn jıi aýystyryńyz
* Kózge arnalǵan kosmetıkańyzdy basqalarǵa bermeńiz.
* Súlgilerińizdi nemese qol oramalyn basqalarǵa bermeńiz.
* Kontaktilik lınzalardy durys qoldanyńyz jáne tazalańyz.
* Kózińizdi qolyńyzben ustamańyz.
* Kosmetıkany jıi almastyryńyz.
* Qolyńyzdy jıi jýyńyz.
 

Sınonımder

Konıýnktıvanyń qabynýy; Qyzǵylt kóz.

Aqparat kózi: AQSh Ulttyq densaýlyq ınstıtýttarynyń málimetter qory: http://www.nlm.nih.gov/medlineplus/ency/article/001010.htm

Aýdarmashy: Irına Goncharova, HealthSity jobasynyń derbes úılestirýshisi

Redaktsııalyq alqa:

Almaz Sharman, medıtsına professory

Lázat Aqtaeva, m.ǵ.d.

Sálim Smaıylov, b.ǵ.k.    