__Býrsıt (ura) __– ishi suıyqtyqqa toly býyn qaltalarynyń qabynýy. Olar kóbinese aıaq-qol býyndarynda kezdesedi. Negizgi qyzmetteri osy súıekterdiń bir-birine janasqanda jelinbeýin qamtamasyz etedi jáne amortızatorlyq qyzmetin atqarady. Býyn qaltalary deneniń kóptegen jerlerinde, býyndardyń ishinde jáne janynda, sonymen qosa úıkelis jáne qysym bolatyn jerlerde kezdesedi. Keıbir býrsıtterdiń arnaıy ataýlary bar, mysaly: «úı sharýasyndaǵy áıeldiń tizesi», «soldat aıaǵy» jáne «tennısshiniń shyntaǵy». 