   Gemotaraks Gemotaraks – keýde men ókpe arasynda keńistikte (ókpeqap qýysynda) qannyń jınalýy. Mazmuny





















Jalpy aqparat

Gemotaraks – keýde men ókpe arasynda keńistikte (ókpeqap qýysynda) qannyń jınalýy.


Sebepteri

Gemotorakstyń eń jıi taraıtyn sebebi - keýde jaraqaty. Ol kelesi aýrýlarmen aýyratyn patsıenterde de kezdesýi múmkin:

•	Qan uıýynyń buzylysy
•	Júrekke nemese kókirek qýysyna jasalǵan operatsııalar
•	Ókpe tininiń nekrozy (ókpe ınfarktisi)
•	Ókpeniń nemese ókpeqaptyń qaterli isigi
•	Ortalyq venalyq kateter ornalastyrǵan kezdegi paıda bolǵan qan tamyrlarynyń jarylýy
•	Týberkýlez


Sımptomdary

•	Alańdaýshylyq
•	Keýde tusyndaǵy aýrý sezimi
•	Tómen arterıaldy qysym
•	Boz, sýyq jáne jabysqaq teri
•	Jıilegen júrek yrǵaǵy
•	Jıi, ústirtin tynys alý
•	Mazasyzdyq
•	Entigý


Dıagnostıkasy

Medıtsınalyq tekseris kezinde dáriger patsıenttiń tynys alý kezinde, zaqymdalǵan aımaqtan dybystardyń álsireýi nemese múldem bolmaýyn baıqaýy múmkin. Gemotoraks belgilerin myna tekserister kómegimen anyqtaýǵa bolady:

•	Kókirek qýysy músheleriniń sholý rentgenografııasy
•	Kókirek qýysy músheleriniń kompıýterlik tomografııasy
•	Ókpeqap suıyqtyǵynyń analızi
•	Plevrotsentez


Emdeý

Emdeýdiń maqsaty - patsıenttiń jaǵdaıyn turaqtandyrý, qan ketýdi toqtatý, ókpeqap qýysynan qan men aýany shyǵarý. Qan men aýany shyǵarý úshin keýde qýysyna torokaldy tútik engiziledi. Ol trýbka birneshe kúnge deıin sol jerde ornalasýy múmkin.
Aýyr gemotoraks kezinde qan ketýdi toqtatý úshin hırýrgııalyq aralasý (torakotomııa) qajet bolýy múmkin. 

Gemotorakstyń bastalýyna ákeletin sebepti emdeý qajet. Keýde jaraqattary bar adamdarǵa drenajdy tútikterdi ornatý qajet bolady. Sırek jaǵdaılarda hırýrgııalyq aralasýǵa týra keledi.


Boljamy

Aýrýdyń nátıjesi gemotoraks týdyrǵan sebepterge jáne onyń emi qanshalyqty jyldam júrgizilgenine baılanysty.


Múmkin bolatyn asqynýlar

•	Óz kezeginde ókpe jetispeýshiligine alyp keletin ókpe kollapsy
•	Ólim
•	Ókpeqap qýysynyń fıbrozy jáne tyrtyqtanýy
•	Ókpeqap suıyqtyǵynyń ınfektsııasy (empıema)
•	Pnevmotoraks
•	Shok 


Dárigerge qashan qaralý kerek

Jedel járdem bólimine habarlasyńyz nemese jedel medıtsınalyq kómek kórsetý qyzmetin shaqyrtyńyz:

•	Kez kelgen aýyr keýde jaraqaty
•	Keýde tusyndaǵy qatty aýrý sezimi nemese entigý
•	Bas aınalý, qyzba, nemese keýde tusyndaǵy aýyrlyq sezimi
•	Tynys alýdyń qıyndaýy 


Aldyn alý

Jaraqat almaý úshin qorǵanys erejelerin (mysaly, qaýipsizdik beldikteri) saqtanyp júrińiz. 
 
Derekkóz: http://www.nlm.nih.gov/medlineplus/ency/article/000126.htm


Tegter: 
gemotoraks
ókpeqap qýysynda qannyń jınalýy
keýde jaraqaty
plevrotsentez
kókireý qýysy músheleriniń rentgenografııasy 
keýde tusyndaǵy qatty aýrý sezimi
    