   Teriniń qurǵaqtyǵy jáne ony ylǵaldandyrý quraldary Teriniń qurǵaqtyǵy teridegi sýdyń jáne maıdyń mol mólsheri joǵalǵanda paıda bolady. Teriniń qurǵaqtyǵy ár jastaǵy adamdarda kezdesedi. Mazmuny











 
Jalpy aqparat

Teriniń qurǵaqtyǵy teridegi sýdyń jáne maıdyń mol mólsheri joǵalǵanda paıda bolady. Teriniń qurǵaqtyǵy ár jastaǵy adamdarda kezdesedi.

Sımptomdary:

* Teriniń qabyrshaqtanýy
* Teri qataıyp, kedir-budyrlanýy
* Teriniń tartylýy, ásirese, shomylǵannan keıin
* Qyshý  
* Qantalaǵan syzattardyń paıda bolýy.
 
Teriniń qurǵaqtyǵy deneniń kez kelgen bóliginde paıda bolýy múmkin. Biraq, kóbinese, alaqanda, tabanda, qolda jáne sıraqta kezdesedi.


Sınonımdary

Qurǵaq teri; teriniń qysqy qyshýy; Kseroz

 
Sebepteri

Teriniń qurǵaqtyǵynyń paıda bolý sebepteri:

* Salqyn, qurǵaq qysqy aýa
* Aýany qyzdyrý jáne qurǵatý peshteri
* Shóleıt jerlerdegi ystyq, qurǵaq aýa
* Aýany salqyndatatyn jáne ylǵaldyqty azaıtatyn kondıtsıonerler
* Ystyq vanna men dýshty uzaq, jıi qabyldaý
* Qoldy jıi jýý
* Sabyn men jýý quraldarynyń keıbir túrleri
* ekzema jáne psorıaz sekildi aýrýlar
* keıbir dárilik preparattar (jergilikti qoldanatyn nemese ishetin túrleri)
* qartaıý, bul kezde teri juqarady.
 

Úıdegi kútim

Teriniń qurǵaqtyǵynyń sımptomdaryn teriniń ylǵaldylyǵyn qalpyna keltirý arqyly jeńildete alasyz.

* Terini kremmen nemese losonmen kúnine 2-3 ret nemese qajettiligine qaraı ylǵaldandyrý qajet.
* Ylǵaldandyratyn quraldar ylǵaldy saqtaýǵa kómektesedi, sondyqtan, olardy ylǵal terige jaǵý qajet. Shomylǵannan keıin terini qurǵatyp súrtip, sodan keıin ylǵaldandyratyn kremdi jaǵý qajet.
* Quramynda spırt, hosh ıistendirgishter, boıaǵyshtar nemese basqa hımııalyq zattekter bar sabyndardy, terige kútim jasaıtyn quraldardy qoldanýdan alshaq bolý qajet.
* vanna nemese dýshty ystyq emes, jyly sýmen qabyldańyz, 5-10 mınýt boıy.
* Kúnine bir ret qana shomylyńyz.
* Qarapaıym sabynnyń ornyna názik tazartatyn quraldardy nemese ylǵaldandyratyn bólikteri bar sabyndy qoldanyp kórińiz.
* Sabyndy tek betti, qoltyq astyn, jynystyq múshelerdi, qol-aıaqty tazartý úshin ǵana qoldanyńyz.
* Skrabty qoldanbańyz.
* Shomylǵannan keıin ǵana qyryný qajet, túkter jumsaq bolǵan kezde.
* Jumsaq, yńǵaıly kıim kıińiz. Jún matadan kıim kımeýge tyrysyńyz.
* Kıimdi jýýǵa arnalǵan boıaǵyshtary nemese hosh ıistendirgishteri joq quraldarmen jýyńyz.
* Sýdy kóp ishińiz.
* Qyshýdy azaıtý úshin titirkengen tustarǵa sýyq kompress basyńyz.
* Teriniń qabynýynda quramynda kortızon bar kremdi nemese losondy qoldanyńyz.
* Quramynda keramıdter bar ylǵaldandyratyn kremderdi qoldanýǵa tyrysyńyz.
 

Qashan dárigerge kóriný qajet

Kelesi jaǵdaılarda dárigerge kóriný qajet:

* Udaıy qyshýdy seziný, bóritkender kórinbegenimen
* Teriniń qurǵaqtyǵy uıqyny buzady
* Qyshýdan ashyq jaralar nemese oıyq jaralar paıda bolǵan
* Ózdigińizshe teriniń qurǵaqtyǵyn jáne qyshýyn basa almaǵanda.    