   Atalyq bezdiń buralýy Atalyq bezdiń buralýy – uryqtyq tútiktiń dertti buralýy. Onyń nátıjesinde atalyq bezge qan kelýiniń tejelýi oryn alady.

Atalyq bezdiń buralýynyń sebebi belgisiz. Aýrý kóbinese, jynystyq jetilý kezindegi uldar men jasóspirimderde bolady. Jyl saıyn 25 jastan kishi 4000 erdiń 1-de atalyq bezdiń buralýy bolady. Mazmuny









 
Jalpy aqparat

Atalyq bezdiń buralýy dgenimiz ne?

Atalyq bezdiń buralýy – uryqtyq tútiktiń dertti buralýy. Onyń nátıjesinde atalyq bezge qan kelýiniń tejelýi oryn alady.

Atalyq bezdiń buralýynyń sebebi belgisiz. Aýrý kóbinese, jynystyq jetilý kezindegi uldar men jasóspirimderde bolady. Jyl saıyn 25 jastan kishi 4000 erdiń 1-de atalyq bezdiń buralýy bolady.



Atalyq bezderde, nemese uryqtyq tútikterde erlerdiń gormondary jáne sháýet óndiriledi. Bul umanyń (penıstiń artynda ornalasqan teri-bulshyq ettik qalta tárizdi qurylymnyń) ishindegi eki jumyrtqa tárizdi aǵza.

 
Sımptomdary

Atalyq bezdiń buralýynyń sımptomdary qandaı?

Bul aýrý kezinde naýqastar umada kúshti aýrýdy sezinedi. Atalyq bez isingen nemese saý atalyq bezge qaraǵanda úlkenirek bolyp kórinedi. Júrek aınýy, qusý, bas aınalýy nemese uryqtyq suıyqtyqta qan bolýy múmkin.

 
Emdeý

Atalyq bezdiń buralýy qalaı emdeledi?

Emdeýi - uryqtyq tútikti jazý boıynsha operatsııa jasaý qajet. Sondaı-aq, dárigerler atalyq bezdi janyndaǵy tinderge bekitýdi qamtamasyz etýi múmkin, bolashaqta buralý bolmas úshin. Bul shara – orhıpeksııa atalady.

Atalyq bezdiń buralýyn qanshalyqty tez emdeý qajet?

Umada aýyrsyný bolsa, shuǵyl túrde dárigerge habarlasyńyz. Eger atalyq bezdiń buralýy bolsa, ádette, 6 saǵat ishinde operatıvtik aralasý bolsa, ony saqtaýǵa bolady. Uzaq kútken saıyn zaqymdalǵan atalyq bezdi alyp tastaý yqtımaldyǵy artady.


Dárigerge qoıylatyn suraqtar

* Umanyń isinýi atalyq bezdiń buralýymen baılanysty ma?
* Operatıvtik emdeý qajet pe?
* Operatsııadan keıingi qalpyna kelý kezeńi qanshalyqty uzaq?
* Operatsııadan keıin jaıly seziný úshin ne isteýge bolady?
* Bala órbitýge qabileti bolady ma?
* Jynystyq ómirim qalypty bolady ma?
* Bir ret atalyq bezdiń buralýy oryn alsa, taǵy paıda bolýy múmkin be?    